વેસ્ટર્ન વેઅર : વેસ્ટર્ન વેઅર કી-હોલ વગર અધૂરા છે એમ કહી શકાય. ટૉપ કહો કે લૉન્ગ ગાઉન કહો, કી-હોલથી ડ્રેસની શોભા વધે છે. વેસ્ટર્ન વેઅરમાં કી-હોલ ખાસ કરીને શોલ્ડરથી લઈ સ્લીવ સુધી આપવામાં આવે છે અથવા તો ગાઉન હોય તો એમાં નેકમાં અથવા કમર પર આપવામાં આવે છે. વેસ્ટર્ન ડ્રેસ મોટા ભાગે સ્ટ્રેચેબલ ફૅબ્રિકમાંથી બનાવવામાં આવે છે. જ્યારે ડ્રેસ જોવામાં આવે છે ત્યારે કી-હોલ બહુ નાનો લાગે છે, પરંતુ જ્યારે પહેરીએ ત્યારે એ બૉડીનો શેપ લઈ લે છે. એટલે જો તમારુંં સ્થૂળ શરીર હોય તો આવા ડ્રેસ પહેરવા ટાળવા, નહીં તો નહીં દેખાડવાની ચરબી દેખાશે અને અવ્યવસ્થિત લાગશે. જ્યારે ટૉપ્સમાં શોલ્ડરથી લઈ એલ્બો સુધી કી-હોલ આપવામાં આવે છે ત્યારે શોલ્ડરનો ભાગ હાઇલાઇટ થાય છે. આવાં ટૉપ્સ ભરેલી યુવતીઓ પર વધારે સારાં લાગે છે. પાતળી યુવતી જો પહેરશે તો કી-હોલનો લુક નહીં આવે.